Berlingske Tidende, 1808-05-30
Altona den 20de Maji. Efterretninger fra Spanien melde følgende: "J det Udtog, som offentlige Blade have givet af den overordentlige Tidende i Madrid af 31te Marts og som indeholde en Oversigt af den Sammenrottelse, Prindsen af Asturien og andre havde for mod Kong Carl den Fierdes Liv og Trone, ere to meget mærkelige Omstændigheder udeladte. Den første er: at hele Processen, hvoraf der er givet en Oversigt og hvis Resultat har været Prindsen af Asturiens og hans Medanklagedes fuldkomne Retfærdiggiørelse, er bleven fundet blant Fredsførstens Papirer. Denne har følgelig hindret sammes offentlige Bekiendtgiørelse, uagtet den var bleven befalet ved det kgl. Decret af 30te October 1807 og ved den paafulgte Dom af 25de Januar 1808, som det høie Raad af Castilien, der er Nationens øverste Ret, udstedte. Den anden Omstændighed bestaaer deri, at efter nogle Anklagedes Erklæring og efter andre Personers Udsigende i Forhøret har en af Aarsagerne, hvorfor den foregivne Sammenrottelse blev drevet med saa megen Jil, været en Erklæring, som Fredsførstens Broder Don Diege Godoy har gjort Don Thomas Jaureani, Oberst for Dragonregimentet Pavia, om Nødvendigheden, i at forandre Dynastiet i Spanien, hvorved Kongens nedbrudte Sundhed og andre i Processen opgivne Grunde anførtes. Hverken Don Diego Godoy eller Don Louis de Viguri, forhen Jntendant i Havannah, der, som man forsikkrer, var den første Ophavsmand til en saa afskyelig Forbrydelse, have kunnet afbevise denne Anklage; uagtet de bleve forhørte med dem, der vidnede mod dem. - De franske Tropper rykkede ind i Madrid den 23de Marts og næste Dag holdt Kong Ferdinand den Syvende sit offentlige Jndtog. Hs. Majestæt vilde ikke, at hans Tropper i Madrid skulde vise ham de sædvanlige Æresbeviisninger. og Soldaterne fik Ordre, at forblive i deres Kaserner. Hele Veien til det kgl. Pallads var opfyldt med en uhyre Folkemængde, som Hs. Maj. ved hiin Ordre vilde give en Beviis paa sin Tillid. Hs. Maj. var til Hest, foran ham rede 4 af hans Livgade. Folket trængte sig omkring ham med det uafladelige Raab: "Ferdinand den Syvende leve Vort Haab leve, Vort elskte Monark leve!" Hs Maj. Følge var ligeledes til Hest. Derefter kom i kgl. Vogne Kongens Onkel Jnfanten Don Antonio, Kongens Brødre Jnfanterne Don Carlos og Don Francesco, Dronningen af Etrurien og hendes to Børn. J nogen Afstand fra Vognene marscherede Livgarden, der var fulgt med fra Aranjuez, den spanske og den wallonske Garde, og hilsedes med Frydeskrig af Folket, som bevidnede dem offentlig sin Tak for deres Deeltagelse i Revolutionen i Aranjnes. Uagtet den store Folkestimmel skeete dog ingen Uorden. - Det er langt fra, at Fredsførstens Rigdom er anslaaet for høit til 500 Mill. franske Livres ; dette Overslag er endnu for lavt, hvilket de troværdigste Efterretninger bevise. Man fandt hos ham Mynter med hans Brystbillede og den Omskrift: Emanuel 1. Keiser af Mexico. J Provindser, ne har man allevegne brændt Fredsførstens Portrait, og i hans Fødebye Badasor har Folket brændt det Huus, hvori han var fød, og et andet der tilhørte ham. - Kong Car den Fierde vilde allerede for nogle Aar siden to Gange nedlægge sin Krone og indsætte et Regentskab, der skulde bestaae af Fredsførsten og Dronningen; men det øverste Raad af Castilien, denne for sin Retfærdighed og Fædrelandskiærlighed almindelig berømte Ret, har aldrig villet samtykke deri, men stedse af alle Kræfter modsat sig denne Plan.